Maria Alyokhina, membru tal-punk band kontroversjali Pussy Riot, inħelset mill-ħabs wara li ġawdiet minn amnestija mogtħtija mill-President Putin li permezz tagħha inħelsu ħafna ħabsin. Alyokhina (ritratt fuq) u membru oħra tal-band, Nadezhda Tolokonnikova, kienu ngħataw sentenza ta’ sentejn ħabs wara li daqqew u kantaw “talba punk” kontra Putin f’kattidral Ortodoss. Tolokonnikova (ritratt isfel) inħelset aktar tard. L-avukat ta’ Alyokhina,  Pyotr Saikin, qal li l-ewwel ma għamlet il-klijenta tiegħu kienet li iltaqgħet ma’ attivisti tad-drittijiet tal-bniedem. Fi triqitha lejn Moska tkellmet bit-telefon ma’ Dozhd TV u qalet li l-amnestija ta’ Putin mhi xejn għajr azzjoni biex ikabbar il-popolarità tiegħu. Hija kkonfermat li se taħdem favur id-drittijiet tal-bniedem. Il-ħelsien tagħha kien it-tieni wieħed ta’ nies popolari wara dak ta’  Mikhail Khodorkovsky (ara storja separata).